ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 15. decembra 2004
							          K materiálu č. 25157/2004
							          K bodu č. 

	S T A N O V I S K O	
k návrhu nariadenia vlády Slovenskej republiky, ktorým sa vydávajú indikátory kvality na hodnotenie poskytovania zdravotnej starostlivosti – nové znenie

I.

Návrh nariadenia vlády Slovenskej republiky, ktorým sa vydávajú indikátory kvality na hodnotenie poskytovania zdravotnej starostlivosti predkladá na rokovanie vlády Slovenskej republiky minister zdravotníctva Slovenskej republiky Rudolf Zajac ako svoj iniciatívny návrh.

II.

Vypracovanie návrhu nariadenia vlády vyplynulo z potreby vykonania zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorý v § 7 ods. 7 splnomocňuje vládu Slovenskej republiky na vydávanie indikátorov kvality. Vydanie indikátorov kvality súvisí s hodnotením dostupnosti zdravotnej starostlivosti, efektívnosti využitia zdrojov, účinnosti a primeranosti zdravotnej starostlivosti, vnímania poskytnutej zdravotnej starostlivosti osobou, ktorej sa zdravotná starostlivosť poskytuje a výsledkov zdravotnej starostlivosti.

III.

Predmetný návrh nariadenia bol prerokovaný na zasadnutí Legislatívnej rady vlády Slovenskej republiky dňa 14. decembra 2004.  Legislatívna rada vlády po prerokovaní návrhu nariadenia odporučila predkladateľovi zapracovať do návrhu nariadenia jej pripomienky a odporúčania a predložiť nové znenie návrhu nariadenia na rokovanie vlády.

IV.

Sekcia vládnej legislatívy Úradu vlády Slovenskej republiky konštatuje, že v návrhu nariadenia vlády Slovenskej republiky, ktorým sa vydávajú indikátory kvality na hodnotenie poskytovania zdravotnej starostlivosti sú pripomienky legislatívnej rady vlády zapracované (5 pripomienok).                                                                                 
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky, ktorým sa vydávajú indikátory kvality na hodnotenie poskytovania zdravotnej starostlivosti v predloženom znení schváliť.

Bratislava 15. decembra 2004
Vypracovala: Lucia Dubravská

                                                                                        Štefan  G r m a n
                                      generálny riaditeľ
	                                                               sekcie vládnej legislatívy